Translokado de la Romanov-familio de Tobolsko al Jekaterinburgo

Translokado de la Romanov-familio de Tobolsko al Jekaterinburgo okazis en aprilo kaj majo 1918, post ilia ekzilo en Tobolsko, kaj finiĝis mortpafitaj en Jekaterinburgo en la domo de Ipatjev.

 Antaŭhistorio 

La  prezidio de la Tut-Rusia Centra Ekzekutiva Komitato (TCEK) ordonis:

Sed jam la  la sama prezidio ŝanĝas sian ordonon:

Plenumi la taskon prezidanto de la TCEK Jakov Sverdlov ordonis al komisaro Vasilij Jakovlev. Li rememoris poste ke Sverdlov petis lin krei formi laŭplaĉe taĉmenton kaj veturi en speciala trajno al Tobolsko por forpreni la Romanov-familion kaj transloki ilin, kiel unua paŝo, al Uralo. Li promesis la plej altajn rajtojn, inkluzive la mandaton subskribitan de Lenin kaj li, kaj rajton mortpafi pro neplenumo de liaj ordonoj. Kun la mandato Jakovlev ricevis ankaŭ leterojn de Sverdlov adresitajn al prezidanto de la Omska Soveto Kosarev, al Urala Soveto kaj Tobolska Soveto. La mandato ne havis menciojn pri la eks-caro aŭ Tobolsko por ne diskonigi la sekretajn informojn. Sverdlov substrekis ke la Romanov-familio devos esti alportita viva. Li avertis ke antaŭaj provoj forpreni ilin el Tobolsko fiaskis.

En letero adresita al la Urala Soveto, Sverdlov memorigis ke la afero jam estis priparolita kun ili per telefono kaj nun Jakovlev alportos al Jekaterinburgo la eks-caron, kiun ili rajtos meti al domo aŭ prizono, laŭplaĉe.

La  Jakovlev venis al Tobolsko, pri kio tuj eksciis la eks-cara familio. Pierre Gilliard rememoris ĉies streĉitecon kaj Nikolao skribis ke pro timo de priserĉado la infanoj bruligis ĉiujn siajn leterojn kaj Maria kaj Anastasia eĉ siajn taglibrojn. Sekvan tagon li esploris la guberniestran domon kaj demandis la komandanton, ĉu la Romanovoj havas grandan bagaĝon. La  Pierre Gilliard skribis en taglibro: "Ĉiuj estas tre emociiĝintaj, ni ne scias kio estas intencoj de Jakovlev. Ĉu li venis por forporti nin?". La  je la 15-a horo li anoncis forveturon.

Jakovlev sukcesis forigi unue la taĉmenton de Omsko, poste tiun de Jekaterinburgo kaj interkonsenti kun la gardistaro, kies reprezentantoj estis integritaj je lia "taĉmento de speciala destino" (). Aleksandr Beloborodov kaj Filipp Goloŝĉjokin subtenis lin, sendinte la  al Tobolsko telegramon en kiu ili minacis "pro la plej eta rezisto kaj malobeo al la ordonoj de Jakovlev sendi artilerion kaj senkompate malaperigi la neston de la kontraŭrevolucio" ().

La  Jakovlev decidis ke la familio estos forportata en du etapoj, ĉar Aleksej malsaniĝis kaj estis netransportebla. La  frumatene Nikolao, Aleksandra Fjodorovna kaj Maria ekveturis al Tjumeno. La Siberia landvojo estis kotoplena pro pluvoj. Apud vilaĝo Ijevlevo kaj ĉe pramejo okazis konflikto kun taĉmento de Ruĝa Gvardio subestre de Busjackij, dezirinta forpreni la eks-caron, kaj nur lastmomente oni preventis la batalon.

La  je 21-30 ili venis al Tjumeno. La imperiestrino skribis al la infanoj ke la veturo estis tre pena kaj doloriga:

La  iliaj parencoj en Tobolsko eksciis ke ili ekveturis de Tjumeno per fervojo al nekonata direkto. La  informoj plu mankis, do oni nur supozis ke ili jam povus esti en Moskvo. Sekvan tagon venis telegramo, informinta ke ili estas haltigitaj en Jekaterinburgo, kio kaŭzis ŝokon kaj nekomprenon inter la parencoj kaj proksimuloj. La unua letero el Jekaterinburgo venis la .

En Tjumeno okazis kvinhoraj telefonaj intertraktoj de Jakovlev kaj Sverdlov dum kiuj la komisaro petis bridi la Uralajn taĉmentojn aŭ ŝanĝi la itineron, ĉar reprezentantoj de Jekaterinburgo plurfoje provis forpreni de li la Romanov-familion, rekte dirante ke ili deziras mortigi lin kaj minacante mortigi ankaŭ lin se li malhelpos tion.

Fine Sverdlov ordonis al li veturi al Omsko kaj tie veni al la prezidanto de la Omska Soveto Vladimir Kosarev. Ĉio devis okazi sekrete.

Ŝanĝo de la itinero kolerigis bolŝevistojn de Jekaterinburgo. Jakovlev estis deklarita "eksterleĝulo" (), tuj arestenda, al ĉiuj fervojstacioj estis senditaj telegramoj kun ordono aresti lin. La 4-a Urala Provinca Konferenco de RKP(b) aprobis respektivan rezolucion:

La  okazis telefonaj interparoloj inter Lenin kaj Jekaterinburgo, de la 18-a horo ĝis 18-50 kaj de 21-30 ĝis 23-50. Fine Jakovlev turnis reen kaj alportis la Romanovojn al Jekaterinburgo. La  li transdonis ilin al la prezidanto de la Urala Provinca Ekzekutiva Komitato Aleksandr Beloborodov, ricevinte konfirman dokumenton.

Nikolao registris en sia taglibro, ke la trajno venis al Jekaterinburgo je 8-40, sed la altrajniĝo okazis post longa prokrasto — tri horojn okazis "forta malkonsento inter la lokanoj kaj niaj komisaroj" (), post kio la trajno estis venigita al varostacio kie post 1,5-hora atendado ili eltrajniĝis, enaŭtiĝis kaj ekveturis al la domo de Ipatjev, kiun li priskribis kiel bonan kaj puran. Beloborodov en telegramo, sendita al Lenin kaj Sverdlov, konfirmis ke je la 11-a horo li transprenis de Jakovlev Nikolaon, Aleksandra Fjodorovna kaj Maria, kaj lokis ilin je la gardata domo.

El Jekaterinburgo la Romanovoj korespondis al siaj parencoj kaj akompanantoj en Tobolsko. Pierre Gilliard agnoskis poste ke la eks-carino sugestis preni ĉiujn juvelojn, sed tre singarde, pro kio plejparto de la juveloj estis enkudritaj je la vestoj de la filinoj.

 La dua transporto 

La  prezidanto de loka soveto Pavel Ĥoĥrjakov venis al la guberniestra domo kaj ordonis pakadon de la bagaĝo. Li revenis plurfoje.

La  je la 15-a horo el Tobolsko eknavigaciis vaporŝipo "Rus", gardata de latva taĉmento. Sur ĝi veturis Aleksej, Olga, Tatjana kaj Anastasia Romanovoj, kaj 26 akompanantoj kaj servistoj. La ĉambristo Volkov rememoris poste ke la soldatoj laŭvoje miskondutis, pafante birdojn kaj simple ien ajn per fusiloj kaj eĉ mitralo. La  je la 2-a nokte ili venis per trajno al Jekaterinburgo, kie ilin transprenis Beloborodov. Proksimume je la 8-a matene venis kaleŝoj, forportintaj la knabinojn, Aleksej kun lia servisto Nagornij, kaj doktoron Derevenko. Ili estis setlitaj en la sama domo de Ipatjev, kien el la servistoj estis enlasitaj nur kuiristo Ĥaritonov kaj lia nevo Sednev. Ankaŭ mebloj ne venis, do la knabinoj dormis surplanke kaj Aleksej sur lito de Maria. Al Pierre Gilliard kaj Sydney Gibbes kiel eksterlandanoj estis ordonite forlasi Rusion. La akompanantoj kaj servistoj estis lokitaj en malliberejo kaj plimulto el ili estis baldaŭ mortpafitaj.

 Vidu ankaŭ 
 Abdiko de Nikolao la 2-a
 Aresto de la Romanov-familio en Carskoje Selo
 Ekzilo de la Romanov-familio en Tobolsko
 Mortpafo de la Romanov-familio

 Referencoj 

Kategorio:Nikolao la 2-a (Rusio)
Kategorio:Oktobra Revolucio
Kategorio:1918 en Rusio
Kategorio:Tobolsko
Kategorio:Jekaterinburgo